Els contes dels cinc continents es donen cita a Burjassot
2025-07-24

Històries de tot el món, contes dels cinc continents i protagonistes molt dispars que mostraran la riquesa de les històries i de la literatura dels seus països…tot açò i molt més es donarà cita a Burjassot en una nova vesprada de contacontes, de la mà de la programació del Mes del Llibre de les Biblioteques Municipals.

“Contes del món”, de Rebombori Cultural, és el nom del contacontes que arribarà al Saló d’Actes de la Casa de Cultura el divendres 7 d’abril a les 18 hores per a mostrar la riquesa cultural del globus terraqüi i la diversitat cultural que es pot trobar en cada racó del món.

Amb contes ambientats en els cinc continents i protagonitzats per xiquets i xiquetes de diferents ètnies i realitats culturals, els xicotets de Burjassot tindran l’oportunitat d’ampliar el seu coneixement literari.